|  |  |  |
| --- | --- | --- |
| Emblem_barvni svetlejsi manjsi (1) C:\Documents and Settings\Administrator\Desktop\Emblem ekovrtec 1.bmp | Zidanškova 1/a, 2310 Slov. Bistrica  Tel.: 02/ 80 51 420  Fax: 02/ 80 51 430  e – mail: [vrtec.slo-bistrica@guest.arnes.si](mailto:vrtec.slo-bistrica@guest.arnes.si)  <http://www.vrtec-slobistrica.si> | C:\Users\Vrtec 4\Desktop\Cert znak SIQ KzP 032.jpg |

Spoštovani starši,

Vlada RS je dne 28. 3. 2021 zaradi zajezitve in obvladovanja nalezljive bolezni Covid-19 sprejela nov **Odlok o začasni prepovedi zbiranja ljudi v zavodih s področja vzgoje in izobraževanja ter v univerzah in visokošolskih zavodih.** Odlok velja od 1. 4. 2021 do 11. 4. 2021.

V četrtek, **1. 4. 2021, se zaradi prepovedi zbiranja ljudi začasno preneha izvajati vzgojno-izobraževalno delo v vrtcih.**

**Vrtci bomo na podlagi Odloka Vlade RS organizirali nujno varstvo.**

Nujno varstvo se organizira za otroke, katerih oba starša ali eden od staršev, ki je samohranilec, sta zaposlena **v sektorjih kritične infrastrukture**, določenih v 4. členu Zakona o kritični infrastrukturi (Uradni list RS, št. 75/17), v **zavodih s področja vzgoje in izobraževanja**, **zavodih s področja socialne varnosti**, v **Slovenski vojski, Policiji** in v **poklicnih gasilskih enotah**.

Odlok določa, da se zaposlitev staršev ugotavlja na podlagi **potrdila delodajalca** (drugi odstavek 2. člena), kar pomeni, da morajo starši (oba starša ali eden od staršev, ki je samohranilec) vrtcu predložiti ustrezno potrdilo o zaposlitvi.

**V času zaprtja vrtcev, oziroma ko vrtci zagotavljajo samo nujno varstvo**, od 1. 4. 2021 do 11. 4. 2021, **so starši, katerih otroci vrtca ne bodo obiskovali, plačila oproščeni.** Koriščenje nujnega varstva je za starše plačljivo.

Prijave za nujno varstvo pričnemo zbirati z današnjim dnem, 30. 3. 2021. **Pogoj za prijavo je izpolnjeno ustrezno potrdilo delodajalca. Potrdilo** se nahaja v priponki.

Ravnateljica vrtca

Stanislava Stegne